b"\n_START_ARTICLE_\nPaul Poaniewa\n_START_PARAGRAPH_\nPaul Poaniewa (s. 8. marraskuuta 1953 Noum\xc3\xa9a, Uusi-Kaledonia) on entinen ranskalainen korkeushypp\xc3\xa4\xc3\xa4j\xc3\xa4._NEWLINE_Poaniewa sijoittui yleisurheilun sis\xc3\xa4ratojen EM-kilpailujen korkeushypyss\xc3\xa4 viidenneksi Katowicessa 1975 tuloksella 219\xc2\xa0cm, 20:nneksi San Sebasti\xc3\xa1nissa 1977 tuloksella 210\xc2\xa0cm sek\xc3\xa4 18:nneksi Milanossa 1978 tuloksella 205\xc2\xa0cm. Ulkoratojen arvokilpailuihin h\xc3\xa4n osallistui kolmasti mutta ei selviytynyt kertaakaan loppukilpailuun. Rooman EM-kilpailuissa 1974 h\xc3\xa4nen karsintatuloksensa oli 208\xc2\xa0cm, Montr\xc3\xa9alin 1976 olympialaisissa h\xc3\xa4n karsiutui tuloksella 205\xc2\xa0cm ja Prahan EM-kilpailuissa 1978 h\xc3\xa4n hypp\xc3\xa4si 210\xc2\xa0cm._NEWLINE_Ranskan mestaruuden 187-senttinen ja 75-kiloinen Poaniewa voitti ulkoradoilla vuosina 1973\xe2\x80\x931975 ja 1977\xe2\x80\x931978 sek\xc3\xa4 hallissa vuosina 1975 ja 1977\xe2\x80\x931978. H\xc3\xa4n paransi Ranskan enn\xc3\xa4tyst\xc3\xa4 kolmasti: hein\xc3\xa4kuussa 1973 h\xc3\xa4n hypp\xc3\xa4si tuloksen 222\xc2\xa0cm ja kes\xc3\xa4kuussa 1975 Saint-\xc3\x89tienness\xc3\xa4 h\xc3\xa4n ylitti ensin 224\xc2\xa0cm ja sitten 226\xc2\xa0cm. Viimeksi mainittu s\xc3\xa4ilyi Ranskan enn\xc3\xa4tyksen\xc3\xa4 l\xc3\xa4hes kuusi vuotta kunnes Franck Bonnet p\xc3\xa4\xc3\xa4si senttimetrin verran korkeammalle. Seuratasolla Poaniewa edusti Stade Fran\xc3\xa7ais'ta."